उत्तराखंड के चमोली में भयानक हादसा; बिजली का करंट फैलने से 15 की मौत
उत्तराखंड के चमोली जिले के चमोली कस्बे में नमामि गंगे परियोजना के पास एसटीपी प्लांट में बुधवार को बिजली का करंट फैलने के बाद उसकी चपेट में आने से 15 लोग मारे गए ।
मुख्यमंत्री पुष्कर सिंह धामी ने घटना की मजिस्ट्रेट से जांच कराने के आदेश दिए हैं तथा साथ ही कहा कि इस भयानक हादसे के लिए दोषी पाए जाने वालों के खिलाफ कठोर कार्रवाई की जाएगी ।
राज्य पुलिस प्रवक्ता और अतिरिक्त पुलिस महानिदेशक (कानून और व्यवस्था) वी मुरूगेशन ने पीटीआई-भाषा को बताया कि चमोली कस्बे में करंट लगने से 15 लोगों की मृत्यु की सूचना मिल रही है ।
Power transformer explodes in Uttarakhand's Chamoli, 15 killedhttps://t.co/38Zx3BolIe pic.twitter.com/Deih6loKYk
— Press Trust of India (@PTI_News) July 19, 2023
उन्होंने बताया कि हादसे का शिकार होने वालों में एक पुलिस सब इंस्पेक्टर और तीन होमगार्ड भी शामिल हैं । उन्होंने बताया कि घटना की जांच की जा रही है ।
चमोली के जिला आपदा प्रबंधन अधिकारी एन.के. जोशी ने बताया कि इससे पहले मंगलवार रात को करंट फैलने से परियोजना में कार्यरत एक व्यक्ति की मौत हो गयी थी ।
उन्होंने बताया कि इसी मृतक का पंचनामा करने के दौरान उसी स्थान पर फिर से करंट फैल गया और मौके पर प्रशासन और पुलिसकर्मियों के साथ ही कुछ तमाशबीन भी इसकी चपेट में आ गए ।
झुलसे लोगों को हेलीकॉप्टर से ऋषिकेश एम्स में भर्ती कराने के लिए लाया जा रहा है ।
(न्यूज एजेंसी भाषा के इनपुट के साथ)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva eng_Latn eng_Latn hin_Deva hin_Deva hin_Deva hin_Deva bho_Deva hin_Deva